**Tu vânt nebun**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu vânt furios ce-mi suflii mânie,

Ce marea stârneşti, de-n urlet mă frânge,

Adu-mi din neant în gând simfonie

Ca-n mine s-aud cum plouă, cum ninge.

Aş vrea să-mi trimiţi un zâmbet de înger

Să-mi crească grădină pe versul meu frânt,

Să-mi pui aripi noi, să nu pot să sânger

Când zbor anevoie pe zări de cuvânt.

De crivăţ legat mă ţii la-nchisoare,

În mine ard frunze-n copaci veştejiţi,

Aş vrea să cobor din timpul ce doare

Când ţipă la mine în zori osândiţi.

Silabe de gând stârneşti în rafale

Coroane de flori îmi prinzi pe eteruri,

Prin nori mă ascunzi în clipe fatale...

Şi mor câte-un pic cu tine în geruri.

27.03.2019